CELEX: 32015D1772
Language: lt
Date: 1443398400000
Title: 2015 m. rugsėjo 28 d. Politinio ir saugumo komiteto sprendimas (BUSP) 2015/1772 dėl perėjimo į antrąjį operacijos EUNAVFOR MED etapą, kaip nustatyta Sprendimo (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) 2 straipsnio 2 dalies b punkto i papunktyje (EUNAVFOR MED/2/2015)

3.10.2015   
            
            
               LT
            
            
               Europos Sąjungos oficialusis leidinys
            
            
               L 258/5
            
         POLITINIO IR SAUGUMO KOMITETO SPRENDIMAS (BUSP) 2015/1772
   2015 m. rugsėjo 28 d.
   dėl perėjimo į antrąjį operacijos EUNAVFOR MED etapą, kaip nustatyta Sprendimo (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) 2 straipsnio 2 dalies b punkto i papunktyje (EUNAVFOR MED/2/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2015 m. gegužės 18 d. Tarybos sprendimą (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) (1), ypač į jo 6 straipsnio 1 dalį,
   kadangi:
   
               (1)
            
            
               EUNAVFOR MED operacijos vadas nurodė, kad operacija įvykdė visus pirmojo etapo, susijusio su informacijos ir žvalgybinės informacijos rinkimu, karinius tikslus ir pasiūlė, kad turėtų būti pereita į antrąjį operacijos etapą, kaip nustatyta Sprendimo (BUSP) 2015/778 2 straipsnio 2 dalies b punkto i papunktyje;
            
         
               (2)
            
            
               2015 m. rugsėjo 14 d. posėdyje Taryba padarė išvadą, kad įvykdytos visos sąlygos tam, kad būtų pereita į antrąjį operacijos EUNAVFOR MED etapą, kaip nustatyta Sprendimo (BUSP) 2015/778 2 straipsnio 2 dalies b punkto i papunktyje;
            
         
               (3)
            
            
               į antrąjį operacijos etapą turėtų būti pereita 2015 m. spalio 7 d.;
            
         
               (4)
            
            
               perėjimas į kitus EUNAVFOR MED etapus, įskaitant etapą, nustatytą Sprendimo (BUSP) 2015/778 2 straipsnio 2 dalies b punkto ii papunktyje, priklausys nuo vėlesnio Tarybos įvertinimo, ar įvykdytos to perėjimo sąlygos, atsižvelgiant į visas taikomas JT Saugumo Tarybos rezoliucijas ir į atitinkamų pakrantės valstybių sutikimą, ir nuo Politinio ir saugumo komiteto sprendimo dėl to, kada įvykdyti perėjimą, laikantis Sprendimo (BUSP) 2015/778 ir Tarybos sprendimo (BUSP) 2015/972 (2) dėl operacijos pradžios,
            
         PRIĖMĖ ŠĮ SPRENDIMĄ:
   1 straipsnis
   Nuo 2015 m. spalio 7 d. pereinama į antrąjį Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) etapą, kaip nustatyta Sprendimo (BUSP) 2015/778 2 straipsnio 2 dalies b punkto i papunktyje.
   2 straipsnis
   Patvirtinamos pritaikytos antrojo operacijos etapo veiksmų pradžios taisyklės, kaip nustatyta Sprendimo (BUSP) 2015/778 2 straipsnio 2 dalies b punkto i papunktyje.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. rugsėjo 28 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 122, 2015 5 19, p. 31.
   
      (2)  2015 m. birželio 22 d. Tarybos sprendimas (BUSP) 2015/972 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) pradžios (OL L 157, 2015 6 23, p. 51).